PATVIRTINTA

 Plungės rajono savivaldybės

 tarybos 2018 m. spalio 25 d.

 sprendimu Nr. T1-

**Plungės rajono Savivaldybės aplinkos apsaugos rėmimo specialiosios programos sudarymo ir vykdymo tvarkos aprašas**

**I SKYRIUS**

**BENDROSIOS NUOSTATOS**

1. Plungės rajono savivaldybės Aplinkos apsaugos rėmimo specialiosios programos (toliau – Specialioji programa) sudarymo ir vykdymo tvarkos aprašas nustato Specialiosios programos finansavimo šaltinius, lėšų naudojimą, dokumentų rengimą, lėšų pervedimą, atskaitomybę ir lėšų gavėjų atsakomybę.

**II SKYRIUS**

**specialiosios PROGRAMOS TIKSLAS**

2. Specialiosios programos tikslas – finansuoti Plungės rajono savivaldybėje (toliau – savivaldybė) vykdomas aplinkos apsaugos priemones, siekiant kurti sveiką ir darnią aplinką savivaldybės teritorijoje.

# III SKYRIUS

# SPECIALIOSIOS PROGRAMOS FINANSAVIMO ŠALTINIAI

3.  Specialiosios programos finansavimo šaltiniai:

3.1. Specialiosios programos metinis lėšų likutis metų pradžioje;

3.2. juridinių ir fizinių asmenų mokesčiai, mokami įstatymų nustatytomis proporcijomis ir tvarka už teršalų išmetimą į aplinką;

3.3. medžioklės plotų naudotojų mokesčiai, mokami įstatymų nustatytomis proporcijomis ir tvarka už medžiojamųjų gyvūnų išteklių naudojimą;

3.4. juridinių ir fizinių asmenų mokesčiai ir baudos, mokami įstatymų nustatytomis proporcijomis ir tvarka už angliavandenilių išteklius; juridinių ir fizinių asmenų mokesčiai, mokami įstatymų nustatytomis proporcijomis ir tvarka už valstybinius gamtos išteklius, išskyrus medžiojamųjų gyvūnų išteklius;

3.5. lėšos, gautos kaip želdinių atkuriamosios vertės kompensacija;

3.6.  savanoriškos juridinių ir fizinių asmenų įmokos;

3.7. kitos teisėtai gautos lėšos.

**IV SKYRIUS**

 **SPECIALIOSIOS PROGRAMOS LĖŠŲ NAUDOJIMAS**

4. Priemonės, kurioms finansuoti naudojamos lėšos, surinktos už medžiojamųjų gyvūnų išteklių naudojimą.

5. Programos lėšos, skirtos Savivaldybės Visuomenės sveikatos rėmimo specialiajai programai vykdyti (20 procentų).

6. Kitos aplinkosaugos priemonės, kurioms įgyvendinti naudojamos Specialiosios programos lėšos:

6.1. aplinkos kokybės gerinimo ir apsaugos priemonės;

6.2. atliekų tvarkymo infrastruktūros plėtros priemonės;

6.3. atliekų, kurių turėtojo nustatyti neįmanoma arba kuris nebeegzistuoja, tvarkymo priemonės;

6.4. aplinkos monitoringo, prevencinės, aplinkos atkūrimo priemonės;

6.5. visuomenės švietimui ir mokymo aplinkosaugos klausimais priemonės;

6.6. želdynų ir želdinių apsaugos, tvarkymo, būklės stebėsenos, želdynų kūrimo, želdinių veisimo ir inventorizavimo priemonės;

6.7. kitos priemonės, kurios atitinka Įstatymo ir kitų teisės aktų, kuriais yra nustatytos savivaldybių funkcijos aplinkosaugos srityje.

7. Specialiosios programos lėšas naudojamos iki einamųjų ataskaitinių metų gruodžio 31 d.

8. Kitų metų priemonių plano programos lėšos tvirtinamos Savivaldybės tarybos sprendimu.

9. Einamaisiais metais nepanaudotas Specialiosios programos lėšų likutis perkeliamas būsimiems biudžetiniams metams.

**V SKYRIUS**

**PARAIŠKŲ PRIĖMIMAS IR VERTINIMAS**

10. Paraiškos formą tvirtina Savivaldybės administracijos direktorius.

11. Paraiškos teikiamos iki sausio 31 d. Vėliau pateiktos paraiškos nesvarstomos, išskyrus ekstremalioms ekologinėms situacijoms, avarijoms, įvykiams likviduoti.

12. Informacija apie paraiškų teikimą skelbiama viešai vietinėse informavimo priemonėse, Plungės rajono savivaldybės interneto tinklalapyje ([www.plunge.lt](http://www.plunge.lt) ).

13. Paraiškas gali teikti Plungės rajono seniūnijos, visuomeninės organizacijos, bendruomenės, asociacijos, viešosios, mokslo ir švietimo įstaigos, kiti fiziniai ir juridiniai asmenys.

14. Visos Savivaldybei pateiktos paraiškos turi būti užregistruotos nustatyta tvarka Plungės rajono savivaldybės administracijoje, neatsižvelgiant į tai, ar paraiškoje įvardytos priemonės bus finansuojamos, naudojant Specialiosios programos lėšas, ar ne.

15. Užregistruotos paraiškos perduodamos Savivaldybės administracijos Vietos ūkio skyriui.

16. Administracijos direktoriaus sudaryta komisija vertina gautas Specialiosios programos paraiškas.

17. Specialiosios programos lėšų panaudojimo pagal 6 punkte nurodytas priemones gavėjų sąrašą įsakymu tvirtina Administracijos direktorius.

**VI SKYRIUS**

**ATSISKAITYMAS IR KONTROLĖ**

18. Už lėšų naudojimą pagal paskirtį atsako įstaigos, organizacijos, kuriai skirtos lėšos, vadovas ar vykdomos programos vadovas.

19. Specialiosios programos įgyvendinimą ir lėšų naudojimą pagal kompetenciją kontroliuoja Savivaldybės administracija.

20. Specialiosios programos lėšų apskaitą vykdo ir kontroliuoja Savivaldybės administracijos Buhalterinės apskaitos skyrius.

21. Lietuvos Respublikos aplinkos ministro nustatytos formos Specialiosios programos lėšų naudojimo metinę ataskaitą rengia Savivaldybės administracijos Vietos ūkio skyriaus specialistas ir teikia tvirtinti Savivaldybės tarybai.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_